AYUD วิ่งฉิว 3 วันติด บวกต่อกว่า 2% โบรกฯแนะ “ซื้อเก็งกำไร” เคาะเป้า 53.50 บ. ชูเทคนิคสวย
AYUD วิ่งฉิว 3 วันติด บวกต่อกว่า 2% โบรกฯแนะ "ซื้อเก็งกำไร" เคาะเป้า 53.50 บ. ชูเทคนิคสวย โดยล่าสุด ณ เวลา 15.49 น. ราคาอยู่ที่ 48 บาท บวก 1 บาท หรือ 2.13% สูงสุดที่ 50 บาท ต่ำสุดที่ 47.25 บาท ด้วยมูลค่าซื้อขาย 15.72 ล้านบาท 
11 เม.ย. 2561

ผู้สื่อข่าวรายงานว่า หุ้นบริษัท ศรีอยุธยา แคปปิตอล จำกัด (มหาชน) หรือ AYUD ล่าสุด ณ เวลา 15.49 น. ราคาอยู่ที่ 48 บาท บวก 1 บาท หรือ 2.13% สูงสุดที่ 50 บาท ต่ำสุดที่ 47.25 บาท ด้วยมูลค่าซื้อขาย 15.72 ล้านบาท โดยราคาหุ้นปรับตัวเพิ่มขึ้นต่อเนื่องเป็นวันที่ 3 นับตั้งแต่ราคาอยู่ที่ระดับ 46.75 บาท เมื่อวันที่ 9 เม.ย.61

ด้าน บล.เคทีบี ระบุในบทวิเคราะห์ (28 มี.ค.) แนะนำ “ซื้อเก็งกำไร” AYUD เป้าหมายที่หลักรอบนี้ 53.50 บาท โดยคาดการพักตัวระยะสั้นน่าจะสิ้นสุดลง หลังจากกราฟแท่งเทียนล่าสุดส่งสัญญาณ Buy Signal พร้อมกับสัญญาณบ่งชี้ที่อยู่ในเชิงบวก ทำให้เชื่อว่า AYUD น่าจะสามารถปรับตัวขึ้นได้